Na temelju čl. 107. Zakona o odgoju i obrazovanju u osnovnoj i srednjoj školi „Narodne novine“ broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18. i 95/19.), i Pravilnika o pomoćnicima u nastavi i stručnim komunikacijskim posrednicima („Narodne novine“ broj 102/18. i 59/19.), te u skladu s uvjetima projekta UP.03.2.1.03.0049 „Učimo zajedno 4“, koji provodi Osječko-baranjska županija, Osnovna škola Bratoljuba Klaića, Bizovac objavljuje

N A T J E Č A J

**za izbor jednog pomoćnika/pomoćnice u nastavi – na određeno vrijeme za nastavnu godinu 2019./2020. – nepuno radno vrijeme od 20 sati tjedno**

UVJETI

* završeno najmanje četverogodišnje srednjoškolsko obrazovanje i završeno osposobljavanje i stečena djelomična kvalifikacija u skladu sa čl. 8. Pravilnika o pomoćnicima u nastavi i stručnim komunikacijskim posrednicima
* da se protiv osobe nije pokrenut kazneni postupak u skladu sa čl. 106. Zakona o odgoju i obrazovanju u osnovnoj i srednjoj školi.

PRIJAVA NA NATJEČAJ

Na natječaj se mogu javiti osobe oba spola.

Uz prijavu kandidati trebaju priložiti:

Životopis (vlastoručno potpisan); dokaz o hrvatskom državljanstvu; dokaz o odgovarajućem stupnju obrazovanja i stečenoj kvalifikaciji (svjedodžba/diploma, uvjerenje); potvrda HZMIO-a o prijavama i odjavama na mirovinsko osiguranje (ne starije od 15 dana); uvjerenje da se protiv kandidata ne vodi kazneni postupak (ne starije od 6 mjeseci). Dokumenti se prilažu u preslici.

Kandidati koji ostvaruju pravo prednosti pri zapošljavanju prema posebnim propisima dužni su u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvarili pravo prednosti pri zapošljavanju ovi kandidati dužni su uz prijavu na natječaj priložiti sve dokaze o ispunjavanju uvjeta iz natječaja, kao i rješenje, odnosno potvrdu o priznatom statusu, te dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.).

Kandidati koji se pozivaju na pravo prednosti temeljem Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17.) dužni su dostaviti sve dokaze iz članka 103. navedenog Zakona kako je to navedeno na stranici Ministarstva hrvatskih branitelja Republike Hrvatske na sljedećem linku:

<https://branitelji.gov.hr/zaposljavanje-843/843>

Osobni podaci kandidata prikupljaju se radi provedbe natječajnog postupka za zapošljavanje pomoćnik/pomoćnica u nastavi i neće se koristiti u druge svrhe.

Zaključuje se kako su svi dokumenti dostavljeni na natječaj, poslani slobodnom voljom kandidata/kandidatkinje te da isti/ista daje privolu za obradu podataka u navedenu svrhu.

Između prijavljenih kandidata koji ispunjavaju uvjete odabir će se izvršiti procjenom kompetencija i osobina podnositelja/podnositeljica, o čemu će biti informirani putem web stranice Škole: [<http://www.os-bklaica-bizovac.skole.hr/>](http://www.os-mgubec-magadenovac.skole.hr) u rubrici pod nazivom „NATJEČAJI“,.

Rok prijave je osam (8) dana od dana objave natječaja.

Prijave se dostavljaju na adresu: Osnovna škola Bratoljuba Klaića, 31222 Bizovac, Ulica Dr. Franje Tuđmana 1

Nepravodobne i nepotpune prijave neće biti razmatrane.

O rezultatima natječaja kandidati će biti obaviješteni u zakonskom roku.

KLASA: 112-02/20-01-01

URBROJ: 2185-09-01-20-01

Bizovac, 12. ožujka 2020.

Objavljeno na HZZ – 12. ožujka 2020.